Tripsdrill

Erlebnispark Tripsdrill, yleisesti pelkkä Tripsdrill, on saksalainen Cleebronnissa, Baden-Württembergin osavaltiossa sijaitseva huvipuisto. Puistossa on kuusi vuoristorataa ja siellä käy vuosittain noin 880 000 kävijää. Historia Tripsdrill on ollut olemassa jo vuodesta 1929 lähtien, mutta varsinainen huvipuistotoiminta alkoi alueella vasta vuonna 1996. Tätä ennen Tripsdrill koostui "Altweibermühle"-nimisestä tuulimyllystä, jonka sisällä toimi ravintola. Tätä jatkui aina vuoteen 1957 asti, josta lähtien alueella on toiminut myös eläintarha. Vuonna 1946 salamanisku tuhosi alkuperäisen tuulimyllyn, joka johti uuden rakentamiseen vuonna 1950. Kyseinen rakennus on edelleen käytössä. 2010-luvun alkupuolella puistoon avattiin Gerstlauerin valmistama vuoristorata nimeltään Karacho. Karacho on kallein investointi mitä puisto on tehnyt historiansa aikana. Vuonna 2020 puistoon avattiin hollantilaisen Vekoman valmistama "Suspended Thrill Coaster", nimeltään Hals-über-Kopf. Vuoristorata oli malliaan ensimmäinen. Lähteet Tripsdrill Viitteet Aiheesta muualla Kuvia tai muita tiedostoja aiheesta Tripsdrill Wikimedia Commonsissa